
Midőn az igazságszolgáltatás a büntetendő cselekmények- 
nél az alanyi tényálladék szempontjából figyelemben részesiti 
a kórosan megváltozott elmebeli működést és a beszámítás 
mérlegelésénél az ép és rendellenes vagy kóros elméből eredő 
cselekedetek elbirálása közben nem alkalmaz egyforma mérté^ 
ket : nemcsak nevéhez illő éles jogérzetének, de minden esetre 
finomabb bumanisticns érzésének is ad kifejezést. De midőn 
ezt teszi, koránt sem nyújt privilégiumot az elmebetegek ré- 
szére tiltott cselekmények büntetlen elkövetésére, mert a tár- 
sadalom önvédelmi jogát gyakorolhatja ezekkel szemben is, 
ha azokat tébolydákba, elmebeteg-ápoló intézetekbe helyezve, 
ártalmatlanokká teszi. Sőt — mint ismeretes — a culturalis 
szempontból megállapodott államok egy része külön intézetek- 
kel rendelkezik, hol az ilyen, bűncselekmények elkövetésére 
hajlandó elmebetegek állandó — rendszeres foglalkoztatással 
összekötött — elhelyezésben, ápolásban, gyógyításban része- 
sülnek. 

Hogy tárgyamat az igen tisztelt egyesület elé 'hozom, te- 
szem azt azon okból, mert teljesen osztom a budapesti királyi 
törvényszék általam is nagyrabecsült volt alelnökének s jelen- 
leg a kir. Guria egyik kiváló tagjának ama többször hang- 
súlyozott nézetét, hogy az orvosi tudomány ismeretei a tör- 
vénykezés szolgálatában csak akkor értékesíthetők helyesen, ha 
a jogász és orvos érintkező pontot keres, melyen egymás szak- 
ismeretét legalább főbb vonásokban kölcsönösen kicserélheti. 

A nagy közönségnek az elmebetegekről alkotott fogalma 
rendesen bizonyos excessiv, zajos, viharos, badar, indokolat- 
lan cselekedetekkel esik össze ; nyugodt, izgalmak által nem 
színezett elmekórformát, vagy épen olyant, melynél a gondol- 
kodás alakisága szembe ÖÜŐ csorbát nem tüntet fel, alig, vagy 
épen nem tud elképzelni. Igaz ugyan, hogy az elmebetegségek 

egy bizonyos száma oly tünetekben nyilvánul, melyek alapján 
a felismerés laikus számára nézve sem nehéz s az elmebajos- 
nak jóformán homlokára van irva a betegség — a tapasztalat 
mégis azt tanítja, hogy jelentékeny azon esetek száma, hol a 
zajos vonás teljesen hiányzik, sőt ellenkezőleg a beteg a társa- 
dalmi életben, a nyilvánosság előtt bizonyos tartózkodást tanú- 
sít, annyira elzárkózik a kutató szem elöl, hogy valóban nagy 
fáradságot, tapintatot, bő szakszerű tapasztalatot igényel a 
kóros jelenségek felderítése. A psychiaterek előtt eléggé ismert 
tény egyes elmebetegek dissimulálása, a kóros tüneteknek mes- 
terséges takarása (ellentétben az ép elméjűek simulálásával). Ez 
okát lelheti a környezet iránt tanúsított bizalmatlanságban, 
főleg, ha alkalmuk nyílt már tapasztalhatni, hogy az általok 
felfedett kóros — de előttük a valónak megfelelőként impo- 
náló — tüneteket (pl. az üldöztetési hallucinatiókat, téveszmé- 
ket) mosolyogva, kételkedve fogadják, vagy épen persiflálják, 
továbbá az általuk sokszor eszközölt nagyon is kifinomult, de 
kóros jellegű figyelgetés látszatának elkerülése felé irányuló 
törekvéseikben, a midőn úgy is rajok nézve teljesen közömbös 
tüneményeket, megjegyzéseket, cselekedeteket, arczjátékot ma- 
gukra vonatkoztatnak, — úgy szintén abban is rejlhet oka, hogy 
a bántalom kezdetén az egyéniségnek a lassankint kidomborodó 
kóros érzékelés utján való megváltozása még bizonyos tudatos- 
ság színezetét hordja magán. Bejtegetik végül a kóros tünete- 
ket oly betegek is, kik több ízben állván szakértői vizsgálat, 
megfigyelés alatt, kilesik, mely jelenségre fektet súlyt az orvos 
s mi eredményezte az esetleges tébolydai elhelyezte test. Hogy 
a tartózkodó viselkedés némely esetben a kórkép alapvonását 
képező psychosensoriaJis zavarok eredménye (a beteg pl. paran- 
csoló hangokat hall, melyek minden nemű felvilágosítás nyúj- 
tását eltiltják), ismert tapasztalati tény. 

Ilyenkor csak is az indirekt vizsgálat (egyenesen a kóros 
tünetek Iránt való kérdezősködés mellőzése), a kérdéses egyén 
egész élettörténetének részletes elbeszéltetése, viselt dolgainak, 
élete körülményeinek, fogalmazványainak, iratainak beható 
áttanulmányozása vezet eredményhez, a midőn a szakértő a 
beteg lelki életének legmélyebb rejtekébe is behatol, a szellemi 
egyéniséget mintegy elemeire bontva, a körülmények, társa- 
in 



dalmi viszonyok, a míveltségi fok s egyéb általános tényezők 
számbavételével különíti el az épet a kóros vonástól s határozza 
meg a pathologicus alapot. 

Habár ilyen alkalmakkor nehezebb feladatot kell is meg- 
oldania az elmeorvosnak, nem is annyira saját szaktudománya 
szempontjából, mint inkább akkor, a midőn a kóros jelensége- 
ket nem psychiaterek előtt kell meggyőző indokokkal demon- 
strálnia: a tapasztalat utján kiélesitett szem már a betegek 
által gyakorolt összes benyomás alapján általános tájékozódást 
nyer, mily irányban kutasson. A mint a tapasztalt gyakorló 
orvos a typhusos beteget a nagy mérvű elerőtlenedést jelző 
tehetetlen fekvésből, a mellhártyagyuladásban szenvedőt a 
mellkas hiányos emelkedéséből s oldalra görbült helyzetéből 
már általánosságban diagnostizálja : úgy az elmeorvos az 
elmebeteg magatartásából, viselkedéséből, gestusaiból, beszédé"* 
bői elég gyakran futólag is tájékozódottságot szerezhet magá- 
nak az esetleges kórkép természete felől. A sápadt arczú, ösz-« 
ránczolt homlokú, aggodalmas arczkifejezésü, kezeit összekul- 
csolva sóhajtozó, folyton bocsánatot kérő, lassú, vontatott 
járású s beszédű egyénben könnyen felismerheti a melancholiás 
beteget, a nélkül, hogy ennek kinzó, semmi körülmény által 
nem enyhülő lelki fájdalmáról, önvádlási, kicsinységi, szeren- 
csétlenségi deliriumairól tudomást szerezhetett volna. Avagy a 
megpillantott egyén szűk látái, hiányosan innervált arczizmai, 
széles alapú, bizonytalan járása, akadozó, főleg a hosszabb 
szavak kiejtésénél botló beszéde — még mielőtt ismeretesek 
lennének a badar s intensitásukban változó nagysági téveszmék, 
az associationalis zavarok, az emlékezetbeli gyengülés — egye- 
nesen a közéletben agylágyulás néven ismert terjedő hűdéses 
elmezavarra utalnak. A füleit sokszor vattával bedugó, ide-> 
oda tekintgető, látszólag indokolatlanul elmosolyodó, vagy 
elkomorodó, magában mormogó betegeknél a hallucinatiók után 
kell kutatnunk. 

Sokszor az elmebetegek által elkövetett egyes bűncselek^ 
menyek természete, kiviteli módja némi útbaigazítást rejt ma- 
gában nemcsak az abnormis szellemi állapotra, de magára a 
speciális elmekórformára nézve is. A melancholiás gyötrő lelki 
fájdalmának, szívszorongásának, ijesztő hallucinatiók által tá- 

116 



mogatott félelmi érzetének — mint psychicus feszerönek — 
rohamszerű s időleges megnyugvást eredményező, erőszakos 
cselekedet alakjában való kisülése, az epilepsiás elmezavarból 
eredő brutális, sokszor az áldozat feldarabolásával járó tettek 
állatiassága, a szellemi fogyatkozás, az itéletbeli korlátoltság 
által jellemzett buták rémes tettei, melyekből kirí a behatás és 
a reá következő reactio között levő aránytalanság, a cselekvés 
rugóinak kicsinyes vagy alig számbavehető volta — már első 
pillanatra is a rendellenes, kóros szellemi állapotbeli eredetre 
utalnak. 

Sokkal nehezebb azon esetek elbírálása, hol magoknál 
a büntetendő cselekmények elkövetésénél bizonyos tervszerű- 
séggel, a combinativ míveletek egész lánczolatával találkozunk 
és eme tettek mégis a kórosan elváltozott elméből csíráznak 
M. Ezen megítélés alá főleg a téboly odottság (paranoia, vesa- 
nia) mint külön elmekórforma esik. Fő alkotó elemeit az illu- 
siók, hallucinatiók és téveszmék képezik s ezek színezete, tar- 
talma szerint üldöztetési, nagyzási, perlekedő, hypochondriás, 
vallásos és szerelmi tébolyodottságot szokás megkülönböztetni, 
a midőn a betegek becsületükben, vagyonúkban, hivatásukban, 
egészségükben megrövidítve, megkárosítva, veszélyeztetve, ül- 
döztetve hiszik magukat, avagy a téveszme magvát a testi épség 
fogyatkozása^ a jogsérelem, a szellemi, anyagi, rangbéli kima- 
gaslás, vagy a társadalom vagy a vallás terén való különös 
hivatottság érzete, vagy adott esetben a körülmények és viszo- 
nyok által nem indokolt szerelem képezi. A tébolyodottság 
eseteinek nagy számánál, különösen, ha a kórképet az évekre 
kiterjedő huzamosabb fennállás nem befolyásolta — a tév- 
eszmekörtől és kóros sensátióktól eltekintve, a betegek különö- 
sen a felületes érintkezés mellett szellemileg ép benyomását 
tehetik, annál is inkább, mivel a gondolkodás formai tekintet- 
ben zavartalan, sőt — mint Sandberg helyesen jegyzi meg — 
kritikájuk nem gyengült, hanem befolyásúit és épen ezen kóro- 
san kiélesedett és az illusíók és hallucinatiók által befolyásolt 
kritika teremti meg gyakran a téveszmék egész sorozatát. 
A mellett, hogy az általános társadalmi míveltség jeleit tüntet- 
hetik fel, gondolataikat, az átélt vagy egyébként megismert 
történeti eseményeket helyes egymásutánban, chronologicus 

rendben, logikai összefüggésben képesek előadni, sajátságos 
módon domborodik ki náluk ama patbologicus vonás, mely 
csaját egyéniségüknek túlságos módon való előtérbe tolásában, 
túlbecsülésében, a körülöttük lepergő tüneményeknek, lefolyó 
^cselekményeknek önmagukra való vonatkoztatásában nyilvánul. 
A központi idegrendszer kóros ingerlékenységével kapcsolatosan 
fokozott perceptionalis, apperceptionalis folyamatok, az azok- 
hoz azonnal kapcsolódó téves associationalis míveletek egy- 
részt nagyobb számú ingerek felvételét, másrészt azok félre- 
ismerését, az íllusiók keletkezését eredményezik. Bendes viszo- 
nyok között az érzékszerveket s általában a szervezet kömyi 
•érző területét érő tengernyi inger közül az idegpályák csak egy 
bizonyos kisebb számot vezetnek az agyba s ezeknek is csak egy 
része jut öntudatunkba, hogy aztán azokat értelmi erőnk a kö- 
TÜlményeknek és viszonyoknak megfelelőleg czélszerüen, helye- 
sen értékesítse, azokra a szükséges szellemi vagy mozgásbeli 
míveletet megindítsa. Mihelyt azonban a környéki felfogó ké- 
szülék, a vezető idegpályák, az ingereket feldolgozó agykéreg 
Ingerlékenysége kórosan fokozott, a szokottnál nagyobb számú 
inger jut az agyba, úgy, hogy az értelmi gátlás kellő erélylyel 
nem működhet azokkal szemben s az ingerek részben nem a 
megszokott s megfelelő assocíacionalis pályákat futják be, de 
az egymással sokszorosan összeszövődő idegrostocskákon új utat 
törnek s egyre szaporodó számban az egyéni gondolkodás tar- 
talmát a külvilág egyes benyomásainak félreismerése mellett 
meghamisítják. Ismeretes, hogy a neurastheniás, hysteríás egyé- 
nek ideges ingerlékenységüknél fogva saját szervezetükben lefo- 
lyó egyes működésekről is tudomást szerezhetnek, a melyek 
normális körülmények között az öntudatot nem terhelik. így 
pl. észreveszik, érzik a szív, a belek, gyomor folyton fennálló 
mozgását, s mivel ezen testükben lepergő inger azelőtt ismeret- 
len volt előttük, a megzavart associationalis mivelet alapján 
hypochondriás sensatíó vagy téveszme keletkezésére szolgáltat 
alkalmat. 

A tébolyodottak apperceptionalis képessége kórosan foko- 
zott, semmi sem kerüli el figyelmöket, de épen illusióiknál 
-fogva jóformán minden eseményben, tüneményben magukra 
Tonatkozó czélzatokat vélnek felismerni, a velők érintkező 

egyének magaviseletének, beszédének, gestusának a kelleténél 
nagyobb jelentőséget, súlyt tulajdonítanak. A velők érintkezők 
vagy épen az általuk teljesen ismeretlenek arczkífejezéséből^ 
köszönéséből, egyes elejtett szavából, irántuk táplált rokon- vagy^ 
ellenszenvet vélnek felismerhetni, idegenek vagy jó ismerősök 
véletlen köhécseléséből, avagy a köszöntés elmulasztásából, az 
útirány gyors megváltoztatásából megvetést, szándékos kerü- 
lést, irántuk táplált undort olvasnak ki; Emlékszem pl. egy^ 
tébolyodottra, a ki, midőn a vele való társalgás közben vélet- 
lenül köhintettem, hirtelen félbe szakította beszédét s bocsána- 
tot kért, hogy arczkifejezése undort, ellenszenvet gerjesztő, de 
ezt megakadályozni nem áU hatalmában. A szerelmi tébolyo- 
dottságban szenvedő is illusiókra építi téveszméit, a midőn 
rendesen a nálánál magasabb rangú egyénnek nem is rá vonat- 
kozó mosolyából, tekintetéből, véletlen szemhunyorításából, & 
viszont köszönésből, rokonszenvet, vonzalmat, szerelmet, bizta- 
tást, a közeledésre való felszólítást érez ki. Hogy az egyes vélet- 
lenül beálló eseményeket miként értékesítheti a tébolyodott 
illusiói alapján, elég felemlítenem egy vidéki ügyvéd esetét, a^ 
ki midőn a fővárosban egyik barátját meglátogatta, annál né- 
hány különféle állású és rangú egyénnel találkozott. Ezt a vé- 
letlent a beteg jelképnek tekintette, a mely — szerinte — össze- 
függött vidéki kartársának ama néhány nap előtt tett nyilat- 
kozatával, hogy neki kevés, de különféle ügye van. 

A mit a véletlen az ilyen betegek elé hoz, azt ők mind 
szándékos czélzatnak, tervszerű inscenirozásnak tekintik. S a 
beteg annyira megy, hogy még saját tárgyait, szobájának búto- 
rait idegen befolyás következtében megváltozottaknak hiszi* 
Egy betegem — a ki hypochondriás és nihilistikus téveszméi 
folytán azon meggyőződésben élt, hogy agyát és tüdejét a ba- 
cillusok teljesen elpusztították s folyton várta halála óráját — 
azt állította, hogy tükreit mesterségesen úgy prseparálták, hogy 
azok ne mutassák a valót. 

Az illusiók annyira tulajdonokká válnak, hogy még a hír- 
lapok czikkeiben, az olvasott regényekben, elbeszélésekben, 
rajzokban is vonatkozásokat látnak önmagukra, viszonyaikra 
nézve, azokból az embereknek irántok érzett rokon- és ellen^ 
Bzenvére következtetnek, utasításokat, figyelmeztetéseket olvas- 
na 



nak ki belölök, a melyek aztán további cselekvéseik irányát 
megjelölik. Innen van, hogy egész halmazát gyűjtik össze a 
kinyirogatott hirlapi czikkeknek, az általuk nagyjelentöségüek-^ 
nek tartott szavakat, mondatokat aláhuzogatják, zárjelek között 
megjegyzéseket, felkiáltó vagy kérdő jeleket fűznek melléjök. 
Egy általam észlelt beteg pl. arról panaszkodott, hogy a hirla'^^ 
pok azért közlik az öngyilkossági eseteket, hogy ö is öngyilkos* 
ságot kövessen el. A törvényszéki rovatban részletezett lopási 
és sikkasztási bűntény tulajdonképen leplezett alakban czélzást 
tartalmaz rá nézve, hogy öt is tolvajnak, sikkasztónak tartják. 

Az általánosságban vázolt tünetek eléggé felismerhetőkké 
teszik ama már előbb is említett kóros jelenséget, hogy a hete* 
gek saját személyiségöket annyira előtérbe hozzák, oly fontos- 
ságot tulajdonítanak annak, hogy azt a külvilág eseményeitől, 
tüneményeitől elválasztani nem is tudják. Mintha legtöbb do* 
log csak értök, miattuk történnék. Mintha az emberek egyébbel 
nem foglalkoznának, mint az ö ügyeikkel, személyökkel. Ily 
módon a kórkép hátterében, habár leplezetten is, felismerhetö^ 
a nagysági, öntúlbecsűlési vonás, a melylyel a tébolyodottság 
legtöbb alakjánál többé-kevésbbé kifejezetten találkozhatunk.. 

A tébolyodottakat a lassankint fejlődő téveszmék rendsze- 
res feldolgozásában az illusiók mellett hatásosan támogatják a. 
hallucinatiók is, a melyek minden érzékszerv körére kiterjed- 
hetnek. Az űldöztetési tébolyodottságban szenvedő fenyegető^ 
becsmérlő, vádaskodó, gúnyoló, gyanúsító megjegyzéseket hall, 
ijesztő, életét veszélyeztető alakot lát, fojtó gőzöket érez szobá- 
jába behatolni, az ételben, italban mérget izlel, úgy érzi, hogy 
nappal vagy éjjel villám vagy delejes áramot bocsátanak rá, 
csontjait ropogtatják, magnetizálják, a távolból hypnotizálják, 
kábító itallal mámorba ejtik ellenségei s ilyenkor agyát fel-^ 
nyitják, egyes csontjait kiszedik, kicserélik, nemző szerveit 
megcsonkítják, tehetetlenné teszik. Egy vidéki nagyobb város- 
ban élő hírlapíró azt hitte, hogy ellenségei az egész várost alá- 
aknázták s mindenüvé sodronyokat vezettek be, a melyeket 
aztán lakásával hoztak összeköttetésbe. Még a czipészt is meg- 
vesztegették, a ki a beteg czipője talpán egy szöget részben be- 
veretlenül hagyott s ezen szög közvetítette aztán testével a. 
villám áramot. Az üldöztetés keretében megjelennek aztán 

xriint eszközök az újabb találmányok is s ma napság már elég 
-elmebeteget találhatni, a ki arról panaszkodik, hogy folyton 
telegraphálnak, phonographálnak, telephonálnak fülébe, a tá- 
volból villamozzák, delejezik, hypnotizálják. A vallásos tébo- 
lyodott látja az eget megnyilni, az Isten, Jézus, Mária, az 
^angyalok tűnnek fel előtte, az égből vagy a pokolból paran- 
•csoló szavakat hall, felhivását, hogy javítsa meg az emberiséget, 
:áldozza fel magát, hozzátartozóit. A szerelmi tébolyodottság- 
ban szenvedő « lelkileg*, « gondolatban » érintkezik, beszél imá- 
4ottjával, nyilvános helyen, az utczán a házasságra vonatkozó 
ozélzásokat hall : « mily szerencsésig «mily szép menyasszonyt 
kap » , « előkelő családba jutott ! » 

Az ülusiók és hallucinatiók ily módon a képzeletkör tar- 
talmi zavaraihoz vezethetnek s téves, egyoldalú Ítéletek alko- 
tását eredményezik. A gondolkodás alakisága — mint már em- 
lítettük — nem szenved, a kritikai él nem tompult ugyan, de a 
logikai míveletek kóros, téves tételekből indulnak ki, mivel a 
1)eteg részben hibás érzékelés utján szerzi meg s fonák associa- 
tionalis míveletek segélyével rögzíti a tapasztalati emlékezet- 
beli képeket. Sokszor a tényleg meglevő események, tünemé- 
nyek képezik — helytelen vagy legalább is nem elég objectív 
Alapon álló következtetések utján — a téveszmék kiinduló pont- 
ját, avagy a már fejlődő félben levőknek erősebb lökést kölcsö- 
nöznek. 

Azt tapasztalhatjuk, hogy a tébolyodottság jellemző tév- 
•eszméi nem egyszerre, de lassankint fejlődnek ki s érik el a 
rendszeresség azt a niveauját, melyen a beteg az őt környező 
jelenségeknek úgy szólván mindegyikét azok keretébe kellő 
indokolással beleilleszteni képes. A téveszméknek azonban 
ilyen systematízált egészszé való fejlesztését a combinatív 
míveletek egész sora előzi meg. Ezen körülménynek megvílá- 
^tására elégséges az üldöztetésí tébolyodottságnak, mint egyik 
legfontosabb kóralakoknak fejlődésbeli menetét feltüntetni. 
A beteg eleinte csak bizonytalan sejtelmekkel áll szemben. 
Úgy veszi észre, mintha az emberek megváltoztak volna körü- 
lötte, mintha sokkal ridegebbek lennének hozzá, sőt úgy tűnik 
fel előtte, hogy kerülik, megvetik. Később már azt tapasztalja, 
liogy ha valahol megjelenik, a társaság tagjai összesúgnak, 

Jelentős pillantást vetnek rá, söt itt-ott kedvezőtlen, sértő ozél- 
zásokat tesznek rá, kiköpnek előtte, köhögéssel rosszalásukat 
fejezik ki jelenléte felett, mindenütt és mindig csak vele foglal- 
koznak. A beteg az általa helyeseknek tapasztalt tények felett 
-elmélkedni kezd s azon eredményre jut, hogy az emberek meg- 
vetik, kinézik a társaságból. A további magyarázatot aztán a 
lassankint kibontakozó hallucinatiók adják meg. A beteg hallja, 
hogy tolvajnak, sikkasztónak, gazembernek nevezik. Észre 
veszi, hogy lépteit folytonosan figyelik, kémlelik, ha véletlenül 
•egy és ugyanazon egyénnel többször találkozik az utczán, vagy 
több egyénben illusiói alapján hasonlatosságot vél felismerni, 
készen van azon következtetéssel, hogy titkos rendőrök kisérik, 
:söt még lakása ajtaján is belesnek, mit csinál. Ablaka alatt 
léptek zaját hallja. Azon meggyőződésre jut, hogy üldözik. 
Keresi az üldözés szerzőit. Komplikált következtetések utján 
Tagy a véletlenség által elébe hozott, vagy már régebben ismert 
•egyéneknél állapodik meg, aztán a múlt idők számos esemé- 
nyeit, tüneményeit latolgatva, megtalálja a többé-kevésbbé 
motiválható üldöztetési okot, a mely sokszor nagyon kicsinyes 
B a körülmények és viszonyok alig, vagy épen nem igazolják be. 
Azt tapasztalja később, hogy ellenségei másokat is bele vonnak 
az összeesküvésbe s az üldözés kiterjedtté, nagyszabásúvá válik. 
A beteg eleinte menekülni igyekszik az üldözés elől, egyik 
lakást a másik után változtatja, de mindig csak azt látja, hogy 
ellenségei követik, rossz hireket keltenek róla, becsületében 
gázolnak, mindent elkövetnek, hogy lehetetlenné tegyék. Végre 
aztán elhagyja passiv szerepét, feljelentést tesz a ható- 
ságoknál vélt üldözői ellen, s ha ennek sincs foganatja, a mint 
nem is lehet, aggressiwé válik s a rá nézve talán teljesen indif- 
ferens egyént megtámadja. A betegek néha, hogy biztosabban 
•czélt érjenek, a legnagyobb fondorlattal eszelik ki a tervet, mely- 
nek segélyével áldozatukat hatalmukba kerítik. És mind a mel- 
lett, hogy ilyen messze terjedő combinativ miveletekkel talál- 
Isozunk nálok, cselekedeteik büntető jogi beszámítás alá nem 
eshetnek, mert a már vázolt kóros tünetek szolgáltatták az erő- 
szakos kitörés alapmotívumait. 

Ezen üldöztetési tébolyodottság általános sajátságai fel- 
találhatók az ú. n. perlekedő tébolyodottságnál is. 

Az igazságszolgáltatás terén közvetetlenül működő jogi 
szakférfiak hosszabb gyakorlatuk közben minden esetre talál- 
koztak itt-ott peres felekkel, a kik a hivatalos helyiségeknek j6 
formán állandó vendégeivé váltak, a kik panaszaikból, a külön- 
féle beadványok, kérvények szerkesztéséből kifogyhatatlanok 
voltak, semmi törvényes intézkedésbe bele nem nyugodva^ 
folyton gyanúsítva, vádaskodva, újabb és újabb jogigényekkel 
állottak elő. És ezek magaviselete, egész ténykedése sok eset- 
ben elárulta az abnormis psychikai alapot. 

A perlekedő tébolyodottság tünetei úgy szólván a törvény- 
kezés különféle phasisának keretében fejlődnek és zajlanak le^ 
Magára a kóralakra nézve már a 30-as években találunk ada- 
tokat, a mint ez Henke folyóiratából (Zeitschrift für die Staats- 
arzneikunde. 33 k.) kitűnik. Azonban behatóbb méltatásban 
Casper (Lehrbuch d. gerichtl. Med. 1 858) részesítette, közelebb- 
ről körvonalozván a kórkép jellemző tüneteit. Mind a mellett,, 
hogy törvényszéki elmekórtani szempontból fontos szerepe van, 
a tankönyvek meglehetős mostohán bánnak el vele. Aetiolo- 
gicus momentumként főleg Beér, Brosius és Kraflft-Ebing az; 
öröklési dispositiót emeli ki. Tagadhatatlan ugyan ennek fon- 
tossága, de kimutatása sokszor nehézségekbe ütközik. A betegek 
u- i. folyton a legnagyobb egészséget hangsúlyozzák s minden 
olyan kérdés elől elzárkóznak, mely szellemi épségükre bár mi 
tekintetben is árnyat vetne. Elég felvetni előttük a kérdést,, 
volt-e valaki családjokban elme- vagy idegbeteg, hogy azonnal 
megadják a visszautasító feleletet, hogy sem ők, sem családjok 
tagjai soha sem voltak betegek. 

A később perlekedő tébolyodottá váló egyének már korán 
az ingerlékenység, indulatosság, erőszakosság, makacsság és a. 
gyors elérzékenyedés, kicsinyes okra való ellágyulás sajátságos 
vegyülékét egyesítik magukban. Nagyon korán ismeretesekké 
lesznek rabulistikus, szőrszálhasogató, veszekedő, vitatkozó haj- 
lamaik által. Maga azonban a határozott elmebetegség csak a^ 
megállapodott szellemi kifejlettség korában domborodik ki^ 
Alapját a jogsérelem téveszméje képezi, a melynek rugóját, elsfr 
kiindulási pontját sokszor tényleg meglevő okok képezik, csak- 
hogy a beteg ezeket más világításban látja, azokból nagyon 
messze menő következtetéseket von le. Míg máskor teljesen 

alap nélkül való jogigényeket formál a beteg s tévesen leszár- 
maztatott követelésekkel áll elö s alkotja meg számtalan com- 
plikált, kuszált per első alapját. A mint általában a tébolyo- 
dottságnál, itt is nagy szerepet játszanak az illusiók, az értelmi 
<$salódá8ok, melyek keletkezését még elösegiti a jogi és erkölcsi 
érzetnek hiányos fejlettsége. És habár a beteg a jogi, az erköl- 
csi rend érdekében látszik küzdeni, s nagy hangon beszél az 
igazságról, a behatóbb kutatás, a tények, az intentiók, a kivitel, 
az eredmények mérlegelése épen az erkölcsi és jogi érzet fo- 
gyatkozását s inkább csak formaiasságát deríti ki, s az ilyen 
ideális eszméket hangoztató beteg a legnagyobb jogtalanságot, 
-igazságtalanságot követi el mindazokkal szemben, kik ügyével 
-kapcsolatosan teljesen lelkiismeretesen, igazságosan, de nem 
inyök szerint jártak el. Az igazság, jog csak hangzatos szó ná- 
-lok, minden mélyebb vonatkozás nélkül, a mely megett vég- 
elemzésben egoistikus czélok rejtőznek. Teljesen alaptalan vagy 
Mbás, tévesen megitélt követeléseiket a legnagyobb mohósággal 
igyekszenek érvényesíteni, a legnagyobb bőbeszédüséggel, a 
meggyőződés hangján terjesztik ügyvédeik, bíráik elé. Sajátsá- 
gos nyugtalanság, lázas cselekvési hajlam jellemzi már első 
43zereplésüket is. Midőn ügyük nem a kedvező eredménynyel 
dől el, ennek okát eleinte ügyvédeik hanyagságában, rossz 
indulatában, az ellenféllel való összejátszásában keresik s 
minduntalan mást és mást bíznak meg ügyeik vezetésével s 
nincs az a törvényszéki végzés, mely ellen kifogást ne emelné- 
nek, melyet meg nem felebbeznének. Midőn végre azt látják, 
hogy egyik ügyvéd utján sem jutnak diadalra, magok veszik 
kezökbe az ügyet s ezután tevékenységük még lázasabbá válik. 
Áttanulmányozzák az összes törvényeket, rendeleteket, azoknak 
intézkedéseit idézve, a legnagyobb rabulistikával terjesztik elő 
élőszóval vagy írásban ügyüket a bíróság elé, rövidebb-hosszabb 
időre megvesztegetve nagy dialektikájukkal a környezetet, 
bámulatba ejtve első pillanatra a bíróságot is. Azonban már a 
jogásznak is a psychologíaí tanulmányokra bő alkalmat nyújtó 
törvénykezési gyakorlat által kifinomult megfigyelő képessége 
gyakran észre veszi a külső máz alatt rejtőző s íUusiók, értelmi 
<;salódások, téveszmék által félre vezetett gondolkodást, a logi- 
kai botlásokat, a kiindulási alap ingatag voltát. És megesett — 

a mit magamnak is alkalmam nyílt tapasztalhatni — hog 
egyes esetekben kiváló jogi szakférfiaink felismerték a kóro» 
szellemi állapotot akkor, a midön orvosok Írásban bizonyítot- 
ták az egyén elmebeli képességeinek épségét. 

Végre a betegek azt látják, hogy minden törekvésük siker- 
telen. De ennek okát nem önmagukban, nem ügytik természe- 
tében, hanem mások, különösen bíráik részrehajlásában, rossz, 
akaratában, ellenséges indulatában keresik. Ezen túl már el- 
hagyják az udvarias, kérő modort, e helyett követelnek, ke- 
mény, sértő hangot használnak, gyanúsítanak, vádaskodnak^ 
ügyükben eljárt személyek és testületek ellen feljelentéseket 
tesznek, őket igazságtalansággal, az ellenfél által való megvesz- 
tegetettséggel vádolják. Midőn tiszteletlen, sértő, tekintetnél- 
kuli magokviseletök miatt a megérdemlett megfeddésben vagy 
büntetésben részesülnek, a mélyebb jogérzet és belátás hiányá-^ 
ban ezen körülményekből csak újabb jogtalanságot, zaklatást, 
ellenségeskedést, üldözést magyaráznak ki, a melyért elégtételt 
követelnek s a legfelsőbb bíróságig viszik ügyüket. Ha aztán itt 
sem találnak orvoslást, következik a felsőbb kihallgatásra val6 
jelentkezés. Az igazságügyminiszter előtt bepanaszolják a bíró- 
ságot, a minisztert a miniszterelnök előtt, majd a képviselőház^ 
elé viszik ügyüket, a mely némely esetben még interpellálás- 
tárgyát is képezheti. 

Megtörténik, hogy az ilyen egyéneknek a társadalmi con- 
ventíonalís formákban való jártassága, élénk dialektikája, a 
melynél fogva ügyük jogos, igazságos voltát oly meggyőzöleg 
tudják ecsetelni, a godolkodás alaki épsége, egyébként általános 
tájékozodottsága, sőt általános társadalmi ismeretei sokáig 
takarják a képzeletkömek az íllusíók, értelmi csalódások, tév- 
eszmék által provokált tartalmi zavaraii Csak később, midőn 
ez izgalmi jelenségek befolyása alatt az elmééi eltompul, a 
logikai botlások egyre szembeöÜőbbek lesznek, derül ki az. 
elmebetegség. 

Az összes szellemi nyílvánulásokat bonczoló szakértelem, 
azonban már korábban felismerheti a szellemi élet rendellen- 
ségeit. De az ilyen elmebeli állapot elbírálása sokszor jelen- 
tékeny akadályokba ütközik. A perlekedő tébolyodott u. i. a 
társalgás közben ügyesen tudja takarni a kóros tüneteket s> 

különben is bizalmatlan lévén minden fürkésző törekvéssel 
szemben, a kérdések elől elzárkózik. Csak ba huzamosabb időn 
keresztül érintkezünk vele s bizalmát képesek vagyunk meg*^ 
nyerni s rábimi, hogy élete történetét, körülményeit beszélje el, 
találunk rá az egyes kóros vonásokra. A beteg iratai, fogal- 
mazványai, a törvényszékhez, hatóságokhoz, testületekhez be- 
nyújtott kérvényei, beadványai sokkal több értékesíthető tám- 
pontot fognak nyújtani. 

Fel fog tűnni az a sajátságos mohóság, melylyel igazságos- 
nak, jogosnak vélt ügyét diadalra juttatni törekszik, minek 
következménye az iveket kitöltő, nagy számú fogalmazvány, a* 
melyekre nézve jellemző, hogy a beteg baját, követelését, pana<^ 
szát jó formán mindig ugyanazon szavakkal adja elő. Szembe- 
ötlik továbbá az a sajátságos, saját képességeit túlbecsülő ön- 
tetszelgés, állítása jogosságában, igazságos voltában nyilvánuló 
megdönthetetlen bizalom, a nyilatkozatok ellenmondást nem 
tűrő határozottsága, más felől a gyanúsító, vádaskodó hang, az 
elégedetlenség, folytonos panaszkodás. Ezek mellett a beteg^ 
által készített beadványokban csak úgy hemzsegnek a törvényes- 
intézkedésekből merített idézetek. 

A bántalom további folyamán a kiindulás alapját szolgál- 
tató ügy mindinkább háttérbe szorul s mindinkább élesebben 
körvonalozódik az üldöztetési színezet s a beteget már az igazság 
és jogosság hangzatos szólamai megett az üldöztetésre vissza- 
vezetett személyes motívumok foglalkoztatják. Ilyenkor minden 
vágyát, minden óhaját az ügyével kapcsolatosan eljárt egyé- 
nek — mint vélt ellenségek — persiflálása, leleplezése, becs- 
mérelése képezi. Most már cselekvéseinek fő rugója a bosszú, a- 
mely végeredményében tettlegességre ragadtatja őt. 

Hogy aztán az üldöztetési tébolyodottságnak már előbb- 
szándékosan bővebben részletezett tünetei összes sajátságaival, 
a felmerülő hallucinatiók támogatásával, csatlakozhatnak a kór- 
képhez, a tapasztalat eléggé bizonyítja. De bár magában véve 
is a perlekedő tébolyodottság hátterét bizonyos rossz indulatú 
megkárosítási, üldöztetési téveszmék töltik ki, mind annak, 
daczára uralkodó jogsérelmí téveszméjénél, valamint összes 
sajátságainál fogva a külön kórformára szerzett polgári jogot. 

A perlekedő tébolyodottságnál a tünetek intensitásának 

fokozódása éBzlelhető. A beteg ugyan s az első stádiumban, 
mint kérő járul az igazság-szolgáltatás elé, ügyének további 
folyamán már követel, később aztán fenyeget, gyanusit, az ügyé- 
ben közreműködők becsületében gázol, azokat leleplezni törek- 
szik, részrehajlással, ellenséges indulattal vádolja, végül pedig, 
midőn perei, panaszai sehol sem ^yertek remélt elintézést, ma- 
gát az igazságszolgáltatás áldozatának, vértanujának tekinti s 
ezután már nem csak az egyeseket, de az egész társadalmat, az 
államot, az igazságszolgáltatást korhadtnak. romlottnak tartja 
s maga igyekszik magának erőszakos utón elégtételt szerezni. 

A perlekedő tébolyodott és a physiologikus alapon levő 
pereskedő egyének között éles kölönbség tehető. A míg emez 
mindig elfogadható alapon indítja meg a pert, sőt ha a jogigény 
téves vagy adott körülmények között nem formálható volta 
kiderül, az okok előtt meghajlik, az ügygyei szemben belátást 
tanusit : a tébolyodott rá nézve nem corrigálódó, téves alapból 
indul ki, avagy valamely indokokon nyugvó per folyamán beálló 
fordulatok — az iUusiók és értelmi csalódások befolyása alatt — 
téves kimagyarázás, hamis elbírálás alapján a beteg gondolko- 
dásának irányát ferde útra terelik. Az ilyen beteg semmi intéz- 
kedésben megnyugvást nem talál, minden dolognak személyes 
hátterét keresi, sikertelenségét ügye vezetőinek czélzatosságá- 
ban, rossz akaratában ismeri fel s jogérzetének hiányos fejlett- 
ségénél fogva nem látja be, hogy ha vannak is egj^es kérdések, 
melyek megoldásánál a birót törvényesen szabályozott, codifi- 
kált intézkedések nem kötik, az igazságszolgáltatás minden 
fórumán átment ügy jogerős elintézést nyert. Kifogásolja az egyes 
bírósági személyeket, az egyes forumok illetékességét, a minden 
vonatkozás nélkül levő mellékkörülményeket domborítja ki s 
vonja bele peres ügye keretébe, mindig a kicsinyes, soha sem 
a lényeges momentumokra fekteti a súlyt, s álokoskodásaival 
oly mozzanatokat tol előtérbe, melyek a dolgot kuszálttá, bo- 
iiyolodottá teszik. Csekély törvény-tiszteletet tanusit, a bíróság 
intézkedéseit nem respectálja, azokat nem csak hogy kifogá- 
solja, de rendszeresen — a kóros szellemi állapotból merített téves 
indokok alapján — megapellálja, végeredményben pedig nem 
engedelmeskedik nekik, mert egy részt ezek jelentőséget kellő 
módon a jogi belátás híján felfogni nem képes, más részt, mivel 

azokban személye ellen irányuló rossz akaratú törekvést, zak- 
latást, meghurczoltatást lát. 

Minden gondolatát ügye, s az ezzel mesterségesen kapcso- 
latba hozott mellékkörülmények töltik be, mi mellett minden 
más háttérbe szorul, elhanyagolja foglalkozása körét, hivatását, 
családi kötelmeit ; minden idejét felebbezések, panaszkodó be- 
adványok, a vélt ellenségek leálczázására czélzó röpiratok szerkesz- 
tése foglalja le, ily módon aztán dolgát a közvélemény elé viszi. 

Irataikban mily kathegorikus, illetlen, sértő hangot, kifeje- 
zést tanúsítanak az ilyen tébolyodottak s mennyire eltompul a 
betegség folyamán illemérzésük s belátási képességük, annak 
illusztrálására adattal szolgálok az általam észlelt esetekből. 
Egy az előtt tényleges szolgálatban volt alacsonyabb rangú tiszt 
az altábornagytól ajánlott levélben felvilágosítást kér, meg- 
jegyzi, hogy «a térti vevény átvétele után 48 óra, távollétében 
pedig 14 nap lefolyása alatt» elvárja a választ. A hadbirósághoz 
intézett egyik beadványában meg a következőket mondja : «Eme 
ott érthetetlen pontra kért kihallgattatásom, hogy « tulajdon- 
képen mit vélek az idézett megjegyzés alatt » érzékileg azt súgja 
nekem, hogy az előljáró cs. és kir. katonai tekintetes hadbíróság 
még gondolataimat is bírói vizsgálat tárgyává óhajtja tenni... », 
tovább hozzá teszi : « . . . üdvösebb leend a gerendaszerü visz- 
szaélések tárgyi kiderítésével foglalkozni, mint gondolataim 
fürkészésével azokban szálkát keresni. » Majd azt jegyzi meg, 
hogy «egy nemzeti intézmény szent érdekében » vállalkozott 
(c Augiasz-szal értett fogalmakat szellőztetni*. A katonai parancs- 
noksághoz intézett beterjesztésében az altábornagyot, valamint 
a becsületbíróság összes tagjait gyanúsításokkal illeti, azt mond- 
ván a többi között : « . . . kiemeltem tovább, hogy . . . tábor- 
nagy úr palástoló nyilatkozata sem a katonai becsülettanács 
véghatározata megé nem rejtőzhet, mivel ezek, hogy mi okból, 
nem keresem, de tény, hogy X. űzött piszkoságaiért gyámságot 
vállaltak, mi annyit tesz, . . . altábornagy, B . . . z (itt több 
különféle rangú katonatisztet sorol fel) urakat ezen ügyben 
tanúsított lelkiismeretlen eljárásuk miatt nemcsak gavallérnak 
nem tartom, sőt ellenkezőleg a hivatalos bűnpártolás által 
X. bűnrészesének nevezem őket. Miután ez a bíróság elé tar- 
tozik és nem agyonhallgatható, az eddigi hallgatás pedig a tisz- 

tesség, becsület és törvény szentségével össze nem fér — ez 
kényszerített ezen nyilt fellépésre.)) És ez az egyén, a ki ezen 
utolsó mondatban oly nagyon hangsúlyozza a tisztességet, be- 
csületet, a törvény szentségét — a mint a periratokból kiderült, 
barátainak bizalmas jellegű leveleit közszemlére teszi ki, da- 
czára annak, hogy azok megsemmisítésére szólittatott fel; 
továbbá nyiltan, alap nélkül rágalmaz. 

Egy másik egyén meg a magyar főrendiház elnökéhez be- 
terjesztett panaszában a kir. Curiáról következőleg nyilatko- 
zik: «az ország legfelsőbb birái megfeledkezve hivatali szent 
esküjökröl.» Egyebütt pedig ezt mondja: «De most, midőn az 
igazságérzetem feletti fájdalom és ezrekre menő véres verej- 
tékkel szerzett vagyonomnak jogtalan utón és módon az ügy- 
védi gonoszság és birói visszaélések következtébeni elvesztését 
és szegény családomnak ártatlanul és önhibáján kívül és az 
ügyvédi gazság okozta szenvedéseit látván, kénytelen vagyok 
igazságom öntudatából erőt merítve, még a felsőbb bíróság 
ellen is, a törvényellenes és megkárosító eljárásáért panaszt 
emelni, jogos és igazságos ügyem pártfogását kérni ...» Ismét 
más helyütt a következőket írja: na semmitőszék határozata 
valóságos hatalmi csíny, hogy az legveszedelmesebb fajtája a 
hivatalos hatalommalí visszaélésnek . . . Fel kell tennem, hogy . . . 
legfőbb törvényszéki bíró úr a tényállást részrehajló módon 
adta elő, az egész tanácsot hazudozással félrevezette, a bírák meg- 
győződését erkölcstelen és tiltott módon befolyásolta és ez által 
oly határozatot provokált, melynek indokolása valótlan és koholt. » 

JÉszleltem egy perlekedő tébolyodottságban szenvedőt, a ki 
még a gyermekei halálával beállott családi szerencsétlenségét 
is peres ügyével hozta kapcsolatba. Az igazságügyminiszteríum- 
hoz intézett beadványában ugyanis a következőleg nyilatko- 
zik: «két gyermekem lett ezen eljárásnak már áldozata, nőm- 
nek koporsója mellett majd bővebben elmélkedhetem a földi 
igazságszolgáltatás tökéletességéről. » 

Ezen imént közölt néhány példa — azt hiszem — eléggé 
megvilágítja a perlekedő tébolyodottak fentebb részletezett 
gondolkodását, észjárását, a melyből nagyon is kiérzik a kóros 
színezet, még ha a további adatok meggyőző érvei még nem 
is állnak szemeink előtt. 

A tébolyodottak a betegség további folyamán — tenreik 
sokszoros hajótörése után — mindenki és minden iránt tartóz- 
kodókká válhatnak, mert már előre is részrehajlást, rossz indu- 
latot tételeznek fel a velők érintkezőkben. Emlékszem, hogy 
midőn egy ilyen egyén elmebeli állapotának megvizsgálását 
rendelte el a törvényszék, a beteg már az első vizsgálat alkal- 
mában kifejezte, hogy nem bizik a törvényszéki orvosban — a 
kit a részrehajló, ii*ánta ellenséges indulatú birák, de meg két 
országban élő s felőle egymásnak folyton jelt adó ellenségei 
befolyásolhatnak — és épen ezért már előre is testi és szellemi 
épségét igazoló orvosi bizonyítványokat fog magának szerezni 
magán utón. És később tényleg engem is szerepeltetett, mint 
ellenséget üldöztetési téveszméi keretében. 

A kórkép huzamosabb fennállása mellett a betegek kritikai 
éle lassankint eltompul, logikai botlásaik egyre gyakoriabbak, 
szokásaik megváltoznak, mind jobban bele merülnek tévesz- 
méikbe, míg nem szellemi képességeikre egyre nagyobb súlylyal 
nekezednek az elmegyengeség tünetei. 

Mint látjuk tehát, az ilyen perlekedő tébolyodottak űgy 
szólván az igazságszolgáltatás csarnokaiban születnek meg, 
fejlődnek és érik el a kórkép tetőpontját. De egyúttal tapasztal- 
juk azt is, hogy a látszat, a külső máz, mily sokáig takarhatja 
abnormis szellemi állapotukat. Hogy az ilyen egyének sok bajt, 
sok kellemetlenséget okoznak a törvénykezés nagy mechanis- 
musában szereplőknek is, könnyen elképzelhető. Sokszor csak 
akkor részesülnek az őket megillető elbánásban, ha egy-egy 
csattanós eset világosan rajok süti a kóros bélyegét. Es pedig a 
gondolkodásuk, cselekedeteik fő motívumait képező beteges 
elmebeli jelenségek eléggé alkalmasak arra, hogy őket a büntető 
törvénynyel összeütközésbe hozzák. 

És midőn így felolvasásom végére jutottam, nem mulaszt- 
hatom el az alkalmat, hogy a mélyen tisztelt bizottságnak a 
tárgyamat kisért figyelemért köszönetet ne mondjak. (Élmk 
Sienzés). 

Elnök: Manojkwits Emil. A bizottság köszönetét fejezi ki 
s, felolvasónak. 

119 2* 



